ddrg/super_eurlex huggingface dataset:
Oficiālais Vēstnesis L 095 , 11/04/2003 Lpp. 0015 - 0016



Komisijas Regula (EK) Nr. 650/2003 (2003. gada 10. aprīlis), ar ko groza Eiropas Parlamenta un Padomes Regulu (EK) Nr. 999/2001 par dzīvu aitu un kazu importu (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Eiropas Parlamenta un Padomes 2001. gada 22. maija Regulu (EK) Nr. 999/2001, ar ko paredz noteikumus dažu transmisīvo sūkļveida encefalopātiju profilaksei, kontrolei un izskaušanai [1], kurā jaunākie grozījumi izdarīti ar Komisijas Regulu (EK) Nr. 260/2003 [2], un jo īpaši tās 23. pantu, tā kā: (1) Pēc tam, kad kādā nelielo atgremotāju novietnē apstiprināja skrepi slimības gadījumu, ar Komisijas Regulu (EK) Nr. 260/2003, ar ko groza Regulu (EK) Nr. 999/2001, ieviesa jaunus Kopienas noteikumus attiecībā uz slimību izskaušanu, pamatojoties uz Zinātniskās vadības komitejas (ZVK) 2002. gada 4. un 5. aprīļa atzinumu par nelielo atgremotāju audu drošu izcelsmes noteikšanu. Lai panāktu atbilstību minētajiem slimību izskaušanas noteikumiem, grozīja arī noteikumus par Kopienas iekšējo tirdzniecību ar vaislas aitām, lai ARR/ARR prionu olbaltumvielas genotipa aitu tirdzniecībā likvidētu ar skrepi slimību saistītos ierobežojumus. (2) Jāgroza arī dzīvu aitu un kazu importēšanas noteikumi, norādot Kopienas iekšējās tirdzniecības noteikumus. (3) Tāpēc attiecīgi jāgroza Regula (EK) Nr. 999/2001. (4) Šajā regulā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 999/2001 IX pielikumu groza saskaņā ar šīs regulas pielikumu. 2. pants Šī regula stājas spēkā divdesmitajā dienā pēc publicēšanas Eiropas Kopienu Oficiālajā Vēstnesī. To piemēro no 2003. gada 1. oktobra. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 10. aprīlī Komisijas vārdā — Komisijas loceklis David Byrne [1] OV L 147, 31.5.2001., 1. lpp. [2] OV L 37, 13.2.2003., 7. lpp. -------------------------------------------------- PIELIKUMS IX pielikuma E nodaļas tekstu aizstāj ar šādu: "E NODAĻA Aitu un kazu importēšana Ievedot Kopienā aitas un kazas pēc 2003. gada 1. oktobra, ir jāuzrāda veterinārsanitārais sertifikāts, kas apliecina, ka: a) dzīvnieki ir dzimuši un visu laiku turēti novietnēs, kurās nekad nav konstatēta saslimšana ar skrepi slimību, un, ja aitas un kazas ir paredzētas vaislai, tās atbilst VIII pielikuma A nodaļas I daļas a) apakšpunkta i) un ii) daļas prasībām; b) vai arī, ja ieved Komisijas Lēmuma 2002/1003/EK I pielikumā definētās ARR/ARR prionu olbaltumvielas genotipa aitas, kas ir cēlušās no novietnes, kurā pēdējo sešu mēnešu laikā nav ziņots par saslimšanu ar skrepi slimību. Ja dzīvnieki ir paredzēti dalībvalstij, uz kuras visu teritoriju vai teritorijas daļu attiecas VIII pielikuma A nodaļas I daļas b) vai c) apakšpunkta noteikumi, tiem jāatbilst papildu vispārējām vai konkrētām garantijām, kas ir noteiktas saskaņā ar 24. panta 2. punktā minēto procedūru." --------------------------------------------------
Oficiālais Vēstnesis L 194 , 23/07/2002 Lpp. 0026 - 0026



Komisijas Regula (EK) Nr. 1324/2002 (2002. gada 22 jūlijs), kas groza Regulu (EK) Nr. 1163/2002, ar ko groza Regulu (EK) Nr. 1501/95 attiecībā uz nosacījumiem, ar kādiem izmaksā eksporta kompensācijas par labības produktiem EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 30. jūnija Regulu (EEK) Nr. 1766/92 par labības tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1666/2000 [2], un jo īpaši tās 13. pantu, tā kā: (1) Komisijas Regula (EK) Nr. 1163/2002 [3] attiecībā uz diferencētu kompensāciju paredz atkāpes no Komisijas 1999. gada 15. aprīļa Regulas (EK) Nr. 800/1999, kurā ir sīki izstrādāti kopīgie noteikumi, kas jāievēro, piemērojot eksporta kompensāciju sistēmu lauksaimniecības produktiem [4], kurā jaunākie grozījumi izdarīti ar Regulu (EK) Nr. 1253/2002 [5]. (2) Minētās regulas 2. pants nosaka, ka regulu piemēro no 2002. gada 1. jūlija. Šis datums var radīt pārpratumus, tādēļ ir jāprecizē, kas tieši ir regulas darbības jomā. (3) Šajā regulā paredzētie pasākumi ir saskaņā ar Labības pārvaldības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 1163/2002 2. panta otro daļu aizstāj ar šādu teikumu: "To piemēro eksporta deklarācijām, kas pieņemtas 2002. gada 1. jūlijā vai pēc tam." 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2002. gada 22. jūlijā Komisijas vārdā — Komisijas loceklis Franz Fischler [1] OV L 181, 1.7.1992., 21. lpp. [2] OV L 193, 29.7.2000., 1. lpp. [3] OV L 170, 29.6.2002., 46. lpp. [4] OV L 102, 17.4.1999., 11. lpp. [5] OV L 183, 12.7.2002., 12. lpp. --------------------------------------------------
Oficiālais Vēstnesis L 341 , 17/12/2002 Lpp. 0012 - 0012



Komisijas Regula (EK) Nr. 2239/2002 (2002. gada 16. decembris), ar kuru groza Regulu (EK) Nr. 214/2001, ar ko nosaka sīki izstrādātus noteikumus Padomes Regulas (EK) Nr. 1255/1999 piemērošanai attiecībā uz intervenci sausā vājpiena tirgū EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu tirgus kopīgo organizāciju [1], kurā jaunākie grozījumi izdarīti ar Komisijas Regulu (EK) Nr. 509/2002 [2], un jo īpaši tās 10. pantu, tā kā: (1) 21. pants Komisijas Regulā (EK) Nr. 214/2001 [3], kurā grozījumi izdarīti ar Regulu (EK) Nr. 1931/2002 [4], ir ierobežojis dalībvalstu intervences aģentūrām laist tirgū sausā vājpiena daudzumu uz to, kas ievietots glabāšanā līdz 2002. gada 1. aprīlim. (2) Ņemot vērā pašreizējo tirgus situāciju, ko sezonā raksturo zema ražošana, jālaiž tirgū vairāk sausā vājpiena no intervences krājumiem. (3) Šajā regulā paredzētie pasākumi ir saskaņā ar Piena un piena produktu pārvaldības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 214/2001 21. pantā vārdus "2002. gada 1. aprīlim" aizstāj ar vārdiem "2002. gada 1. maijam". 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2002. gada 16. decembrī Komisijas vārdā — Komisijas loceklis Franz Fischler [1] OV L 160, 26.6.1999., 48. lpp. [2] OV L 79, 22.3.2002., 15. lpp. [3] OV L 37, 7.2.2001., 100. lpp. [4] OV L 295, 30.10.2002., 7. lpp. --------------------------------------------------
Oficiālais Vēstnesis L 028 , 30/01/2002 Lpp. 0001 - 0002



Padomes regula (EK) Nr. 120/2002 (2002. gada 21. janvāris), ar ko groza Regulu (EK) Nr. 2793/1999 attiecībā uz tarifu kvotas koriģēšanu vīnam EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 133. pantu, ņemot vērā Komisijas priekšlikumu, tā kā: (1) Ar 1999. gada 29. jūlija Lēmumu 1999/753/EK [1] Padome apstiprināja protokolu par Eiropas Kopienas un tās dalībvalstu, no vienas puses, un Dienvidāfrikas Republikas, no otras puses, savstarpējo tirdzniecības, attīstības un sadarbības nolīgumu [2] (še turpmāk — "TDC nolīgums"). TDC nolīgums ir provizoriski piemērots no 2000. gada 1. janvāra. (2) TDC nolīguma X pielikums ietver saraksti starp Eiropas Kopienu un Dienvidāfrikas Republiku, kas nosaka 32 miljonu litru pudelēs importēta Dienvidāfrikas vīna ikgadējo tarifu kvotu bez muitas nodokļa. Ar 8. pantu Padomes 1999. gada 17. decembra Regulā (EK) Nr. 2793/1999 par dažām Eiropas Kopienas un Dienvidāfrikas Republikas savstarpējā tirdzniecības, attīstības un sadarbības nolīguma piemērošanas procedūrām [3] šo tarifu kvotu atvēršanu atliek, līdz stājas spēkā nolīgumi starp Eiropas Kopienu un Dienvidāfrikas Republiku attiecīgi par vīna tirdzniecību un stipro alkoholisko dzērienu tirdzniecību. (3) Ar Lēmumu 2002/51/EK [4] Padome Kopienas vārdā ir apstiprinājusi nolīgumu starp Eiropas Kopienu un Dienvidāfrikas Republiku par vīna tirdzniecību. Turklāt Padome ar Lēmumu 2002/55/EK [5] ir apstiprinājusi vēstuļu apmaiņas veidā noslēgto nolīgumu starp Eiropas Kopienu un Dienvidāfrikas Republiku par vīna tirdzniecību, ar ko groza tarifu kvotas apjomu pudelēs importētajam vīnam, kurš noteikts TDC nolīguma X pielikumā. (4) Tādēļ būtu attiecīgi jāgroza Regula (EK) Nr. 2793/1999, IR PIEŅĒMUSI ŠO REGULU. 1. pants Regulas (EK) Nr. 2793/1999 pielikumu groza šādi: Piektajā ailē zem nosaukuma "Ikgadējās tarifu kvotas apjoms un ikgadējais pieauguma koeficients" ierakstu, kas atbilst kārtas numuram 09.1825, aizstāj ar šādu ierakstu: "35300000 litru (ipk 3 %) [4] Katru gadu no 2002. līdz 2011. gadam ikgadējās kvotas pamata apjomu papildinās ar 6720000 litru noteiktu apjomu. Ikgadējo pieauguma koeficientu piemēro no 2003. gada tikai 35300000 litru ikgadējās kvotas pamata apjomam.". 2. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. To piemēro no 2002. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 2002. gada 21. janvārī Padomes vārdā — priekšsēdētājs M. Arias Cañete [1] OV L 311, 4.12.1999., 1. lpp. [2] OV L 311, 4.12.1999., 3. lpp. [3] OV L 337, 30.12.1999., 29. lpp. Regulā grozījumi izdarīti ar Regulu (EK) Nr. 1747/2000 (OV L 200, 8.8.2000., 25. lpp.). [4] OV L 28, 30.1.2002., 3. lpp. [5] OV L 28, 30.1.2002., 133. lpp. --------------------------------------------------
Oficiālais Vēstnesis L 328 , 13/12/2001 Lpp. 0029 - 0030



Komisijas Regula (EK) Nr. 2430/2001 (2001. gada 12. decembris), ar ko papildina pielikumu Regulai (EK) Nr. 2301/97 par konkrētu nosaukumu iekļaušanu "Īpaša rakstura sertifikātu reģistrā", kurš paredzēts Padomes Regulā (EEK) Nr. 2082/92 par īpaša rakstura sertifikātiem lauksaimniecības produktiem un pārtikai EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 14. jūlija Regulu (EEK) Nr. 2082/92 par īpaša rakstura sertifikātiem lauksaimniecības produktiem un pārtikai [1], un jo īpaši tās 9. panta 1. punktu, tā kā: (1) Saskaņā ar Regulas (EEK) Nr. 2082/92 7. pantu Zviedrija ir nosūtījusi Komisijai pieteikumu par to, lai nosaukumu "Falukorv" ierakstītu "Īpaša rakstura sertifikātu reģistrā". (2) Aprakstu "garantētas tradicionālās īpatnības" var izmantot tikai minētajā reģistrā ierakstītiem nosaukumiem. (3) Pēc šīs regulas pielikumā norādītā nosaukuma publicēšanas Eiropas Kopienu Oficiālajā Vēstnesī [2] Komisijai nav nosūtīti iebildumi saskaņā ar minētās regulas 8. pantu. (4) Tādēļ nosaukums, kas minēts pielikumā, ir jāieraksta "Īpaša rakstura sertifikātu reģistrā" un tādējādi jāaizsargā Kopienā kā garantēta tradicionālā īpatnība, ievērojot Regulas (EEK) Nr. 2082/92 13. panta 2. punktu. (5) Ar šīs regulas pielikumu papildina pielikumu Komisijas Regulai (EK) Nr. 2301/97 [3], kurā jaunākie grozījumi izdarīti ar Regulu (EK) Nr. 1482/2000 [4], IR PIEŅĒMUSI ŠO REGULU. 1. pants Šīs regulas pielikumā minēto nosaukumu ar šo iekļauj Regulas (EK) Nr. 2301/97 pielikumā un ieraksta "Īpaša rakstura sertifikātu reģistrā" saskaņā ar Regulas (EEK) Nr. 2082/92 9. panta 1. punktu. To aizsargā saskaņā ar minētās regulas 13. panta 2. punktu. 2. pants Šī regula stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 12. decembrī Komisijas vārdā — Komisijas loceklis Franz Fischler [1] OV L 208, 24.7.1992., 9. lpp. [2] OV C 78, 10.3.2001., 16. lpp. [3] OV L 319, 21.11.1997., 8. lpp. [4] OV L 167, 7.7.2000., 8. lpp. -------------------------------------------------- PIELIKUMS Gaļas produkti - Falukorv --------------------------------------------------
Oficiālais Vēstnesis L 337 , 20/12/2001 Lpp. 0022 - 0022



Komisijas Regula (EK) Nr. 2494/2001 (2001. gada 19. decembris), ar ko attiecībā uz iespējām realizēt zvejniecības produktus, kuri izņemti no tirgus, groza Regulu (EK) Nr. 80/2001 EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. decembra Regulu (EK) Nr. 104/2000 par zvejniecības un akvakultūras produktu tirgus kopīgo organizāciju [1], un jo īpaši tās 34. panta 2. punktu, tā kā: (1) Saskaņā ar Komisijas 2001. gada 16. janvāra Regulu (EK) Nr. 80/2001, ar ko paredz sīki izstrādātus noteikumus par to, kā piemērot Padomes Regulu (EK) Nr. 104/2000 attiecībā uz paziņojumiem, kuri attiecas uz ražotāju organizāciju atzīšanu, cenu noteikšanu un intervenci saskaņā ar zvejniecības un akvakultūras produktu tirgus kopējo organizāciju [2], dalībvalstis paziņo Komisijai katra no tirgus izņemtā produkta realizācijas vērtību un daudzumus, iedalot tos pēc realizācijas iespējām, kas noteiktas Komisijas Regulā (EEK) Nr. 1501/83 [3]. (92) Regula (EEK) Nr. 1501/83 ir atcelta un aizstāta ar Regulu (EK) Nr. 2493/2001 [4], ar ko palielina pieejamo realizācijas iespēju skaitu. (3) tāpēc būtu attiecīgi jāgroza Regula (EK) Nr. 80/2001. (4) Šajā regulā paredzētie pasākumi ir saskaņā ar Zvejniecības produktu pārvaldības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 80/2001 VIII pielikuma 9. tabulu aizstāj ar šādu "9. TABULA Izņemto produktu izmantošana Kods | Izņemto produktu izmantošana | FMEAL | Izmantošana pēc pārstrādes miltos (dzīvnieku barība) | Citi noteikumi | Izmantošana svaigā vai konservētā veidā (dzīvnieku barība) | NOALIM | Izmantošana citiem mērķiem, nevis barībai | DIST | Bezmaksas izplatīšana | BAIT | Ēsma" | 2. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. To piemēro no 2002. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 19. decembrī Komisijas vārdā — Komisijas loceklis Franz Fischler [1] OV L 17, 21.1.2000., 22. lpp. [2] OV L 13, 17.1.2001., 3. lpp. [3] OV L 152, 10.6.1983., 22. lpp. [4] OV L 337, 20.12.2001., 20. lpp. --------------------------------------------------
Oficiālais Vēstnesis L 331 , 15/12/2001 Lpp. 0010 - 0012



Komisijas Regula (EK) Nr. 2458/2001 (2001. gada 14. decembris), ar ko groza Regulu (EK) Nr. 327/98, ar ko atver konkrētas tarifa kvotas rīsu un šķelto rīsu importam, kā arī paredz šo kvotu pārvaldību EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1996. gada 18. jūnija Regulu (EK) Nr. 1095/96 par to koncesiju īstenošanu, kas ietvertas sarakstā CXL, kurš sastādīts, beidzoties sarunām saskaņā ar XXIV.6. pantu VVTT [1], un jo īpaši tās 1. pantu, ņemot vērā Padomes 1996. gada 13. maija Lēmumu 96/317/EK par secinājumu apkopošanu pēc apspriedēm ar Taizemi saskaņā ar VVTT XXIII pantu [2], un jo īpaši tā 3. pantu, tā kā: (1) Komisijas 1998. gada 10. februāra Regulā (EK) Nr. 327/98, ar kuru atver dažas tarifu kvotas rīsu un šķelto rīsu ievedumiem un paredz šo kvotu pārvaldību [3], kas grozīta ar Regulu (EK) Nr. 648/98 [4], I pielikumā sniegts eksporta sertifikāts eksportam no Taizemes un III pielikumā sniegts paraugs paziņojumam, ko dalībvalstis nosūta Komisijai. (2) Sakarā ar to, ka Taizeme ir grozījusi savu eksporta sertifikātu, būtu jāaizstāj Regulas (EK) Nr. 327/98 I pielikums. (3) Pieredze kvotu pārvaldībā liecina par priekšrocībām, kas rodas, iekļaujot eksporta sertifikāta numuru dalībvalstu paziņojumos Komisijai. Tādēļ vajadzētu grozīt Regulu (EK) Nr. 327/98 un aizstāt tās III pielikumu. (4) Šajā Regulā paredzētie pasākumi saskan ar Labības nozares pārvaldības komitejas atzinumu, IR PIEŅĒMUSI ŠO REGULU. 1. pants Regulā (EK) Nr. 327/98 tiek izdarīti šādi grozījumi. 1. Ar šādu tekstu aizstāj 8. panta pirmo ievilkumu: "– divu darba dienu laikā pēc licences izsniegšanas daudzumus, ko aptver izsniegtās importa licences, grupējot tos pēc KN astoņu ciparu koda un izcelsmes valsts, kā arī norādot izsniegšanas datumu, eksporta sertifikāta numuru, licences numuru un turētāja vārdu vai nosaukumu un adresi." 2. Ar šīs regulas I un II pielikumu aizstāj I un III pielikumu. 2. pants Šī regula stājas spēkā 2002. gada 1. janvārī. Regula uzliek saistības kopumā un ir tieši piemērojama visās dalībvalstīs. Briselē, 2001. gada 14. decembrī Komisijas vārdā — Komisijas loceklis Franz Fischler [1] OV L 146, 20.6.1996., 1. lpp. [2] OV L 122, 22.5.1996., 15. lpp. [3] OV L 37, 11.2.1998., 5. lpp. [4] OV L 88, 24.3.1998., 3. lpp. -------------------------------------------------- ANEXO IBILAG IANHANG IΠΑΡΑΡΤΗΜΑ ΙANNEX IANNEXE IALLEGATO IBIJLAGE IANEXO ILIITE IBILAGA I +++++ TIFF +++++ -------------------------------------------------- II PIELIKUMS " III PIELIKUMS Rīsi - Regula (EK) Nr. 327/98 +++++ TIFF +++++ " --------------------------------------------------
Oficiālais Vēstnesis L 212 , 07/08/2001 Lpp. 0009 - 0009



Komisijas Regula (EK) Nr. 1609/2001 (2001. gada 6. augusts), ar kuru groza Regulu (EK) Nr. 1622/2000, ar ko nosaka konkrētus sīki izstrādātus noteikumus Regulas (EK) Nr. 1493/1999 par vīna tirgus kopīgo organizāciju ieviešanai un kas izveido Kopienas enoloģiskās prakses un procesu kodeksu attiecībā uz analīzes metodēm EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1493/1999 par vīna tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 2826/2000 [2], un jo īpaši tās 46. pantu, tā kā: (1) Ar Komisijas Regulu (EK) Nr. 1622/2000 [3], kurā jaunākie grozījumi izdarīti ar Regulu (EK) Nr. 885/2001 [4], nosaka, ka paliek spēkā Komisijas 1990. gada 17. septembra Regula (EEK) Nr. 2676/90, ar ko nosaka vīnu analīzes metodes Kopienā [5], kurā jaunākie grozījumi izdarīti ar Regulu (EK) Nr. 761/1999 [6], izņemot parastās metodes, ko vairs neaprakstīs no 2001. gada 1. augusta. (2) Dažas parastās analīzes metodes parasti izmanto dalībvalstu kontroles laboratorijas, un to precizitāte un pareizība, ko nosaka kopīgos analītiskos pētījumos, ir tāda pati kā Regulā (EEK) Nr. 2676/90 paredzētām standarta analīzes metodēm. Turklāt Starptautiskais vīnogulāju un vīnu birojs ir dažām no šīm metodēm rīkojis apstiprinošos pētījumus, lai tās atzītu par standarta metodēm. Parasto metožu derīguma pārskatīšanas pētījumi ilgs turpmākos divus gadus, kuros ir ieteicams, lai metodes paliek tādas, kā aprakstīts Regulā (EEK) Nr. 2676/90. (3) Tādēļ Regula (EK) Nr. 1622/2000 jāgroza tā, ka Regulas (EEK) Nr. 2676/90 pielikumā aprakstīto parasto metožu atcelšanu atliek uz diviem gadiem. (4) Šajā regulā paredzētie pasākumi ir saskaņā ar Vīna pārvaldības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 1622/2000 44. pantā datumu "2001. gada 1. augusts" aizstāj ar "2003. gada 1. augusts". 2. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. To piemēro no 2001. gada 1. augusta. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 6. augustā Komisijas vārdā — Komisijas loceklis Franz Fischler [1] OV L 179, 14.7.1999., 1. lpp. [2] OV L 328, 23.12.2000., 2. lpp. [3] OV L 194, 31.7.2000., 1. lpp. [4] OV L 128, 10.5.2001., 54. lpp. [5] OV L 272, 3.10.1990., 1. lpp. [6] OV L 99, 14.4.1999., 4. lpp --------------------------------------------------
Official Journal L 197 , 21/07/2001 P. 0003 - 0003



Komisijas Regula (EK) Nr. 1496/2001 (2001. gada 20. jūlijs), ar kuru groza Regulu (EK) Nr. 1209/2001 un ar kuru atkāpjas no Regulas (EK) Nr. 562/2000, ar ko paredz sīki izstrādātus noteikumus par to, kā attiecībā uz liellopu gaļas iepirkšanu piemērot Padomes Regulu (EK) Nr. 1254/1999 EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1254/1999 par liellopu gaļas tirgus kopīgo organizāciju 1 un jo īpaši tās 47. panta 8. punktu, tā kā: (1) Ar Komisijas Regulu (EK) Nr. 1209/2001 2 ievieš vairākas atkāpes no Regulas (EK) Nr. 562/2000 3, lai atbilstīgi rīkotos tirgus ārkārtas situācijā, ko izraisījuši pēdējie notikumi, kuri saistīti ar govju sūkļveida encefalopātiju (BSE). Tai sekojošās mutes un nagu sērgas epidēmijas dēļ ir vajadzīgi daži turpmākie grozījumi. (2) Ir piemēroti ieviest iespēju iepirkt liemeņus, kas ir smagāki par noteikto maksimālo svaru, ierobežojot arī liemeņu iepirkuma cenu līdz cenai par maksimāli atļauto svaru. Attiecībā uz liemeņa priekšējo ceturtdaļu iegādi iepirkuma cena būtu jāierobežo līdz 40 % no cenas, ko maksā par liemeņiem ar maksimālo svaru. (3) Tādēļ būtu jāgroza Regula (EK) Nr. 1209/2001. (4) Ņemot vērā notikumu gaitu, šai regulai jāstājas spēkā tūlīt. (5) Šajā regulā paredzētie pasākumi saskan ar Liellopu gaļas pārvaldības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 1209/2001 1. panta 3. punktu aizstāj ar šādu tekstu: "3. Neatkarīgi no Regulas (EK) Nr. 562/2000 4. panta 2. punkta g) apakšpunkta tajā minēto liemeņu maksimālais svars 2001. gada trešajā ceturksnī ir 390 kg; tomēr liemeņus, kuri sver vairāk nekā 390 kg, var iepirkt intervencē, bet tādā gadījumā samaksātā iepirkuma cena nedrīkst pārsniegt cenu par liemeni ar maksimālo svaru, vai liemeņa priekšējo ceturtdaļu iepirkuma cena nedrīkst pārsniegt cenu, kas ir 40 % no cenas, ko maksā par liemeņu priekšējām ceturtdaļām ar maksimālo svaru." 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 20. jūlijā Komisijas vārdā Komisijas loceklis Franz Fischler 1 OV L 160, 26.6.1999., 21. lpp. 2 OV L 165, 22.6.2001., 15. lpp. 3 OV L 68, 16.3.2000., 22. lpp.
Oficiālais Vēstnesis L 154 , 27/06/2000 Lpp. 0002 - 0002



Padomes Regula (EK) Nr. 1336/2000 (2000. gada 19. jūnijs), ar ko groza Regulu (EEK) Nr. 2075/92 par jēltabakas tirgus kopīgo organizāciju EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 37. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], tā kā: (1) Ar Regulas (EEK) Nr. 2075/92 [3] 9. panta 3. punktu ražotājiem piešķirtas ražošanas kvotas proporcionāli vidējam daudzumam, kas piegādāts triju gadu laikā pirms jaunākās ražas. (2) Minētās regulas 9. panta 4. punktā paredzēts, ka saskaņā ar 3. punktu līdz audzēšanas līgumu noslēgšanas beigu datumam dalībvalstis var atļaut pārnest daļas no to garantijas sliekšņa piešķīrumiem uz citām šķirņu grupām; vārdi "saskaņā ar 3. punktu" ir pārņemti no noteikuma, kas ir pirms pārnešanas pasākuma pieņemšanas; tādējādi 4. punkta atsauci uz 3. punktu svītro, jo saskaņā ar 3. punktu pārnešana nav iespējama, negatīvi neietekmējot ražotājus, kas jau ir saņēmuši ražošanas kvotas proporcionāli vidējiem daudzumiem, kas piegādāti trīs gadu laikā pirms jaunākās ražas gada, un audzē citas šķirnes atbilstoši tirgus pieprasījumam; atsauces uz 3. punktu piemērošana var radīt tādas sekas, ka pārnestie daudzumi tiktu piešķirti ražotājiem proporcionāli vidējiem daudzumiem, ko tie piegādājuši triju gadu laikā pirms jaunākās ražas gada, neņemot vērā ražotāja iegūtās tiesības piemērot pārnešanu. (3) Minēto pasākumu piemēro no 1999. gada ražas, IR PIEŅĒMUSI ŠO REGULU. 1. pants Ar šo Regulas (EEK) Nr. 2075/92 9. panta 4. punkta pirmo daļu groza šādi: "Līdz audzēšanas līgumu slēgšanas beigu datumam, dalībvalstis var atļaut pārnest daļas no to garantijas sliekšņa piešķīrumiem uz citām šķirņu grupām." 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro no 1999. gada ražas. Šī regula uzliek saistības kopumā un ir tieši piemērojama visās dalībvalstīs. Luksemburgā, 2000. gada 19. jūnijā Padomes vārdā — priekšsēdētājs L. Capoulas Santos [1] OV C 108, 7.4.1998., 87. lpp. [2] Atzinums sniegts 2000. gada 15. martā (Oficiālajā Vēstnesī vēl nav publicēts). [3] OV L 215, 30.7.1992., 70. lpp. Regulā jaunākie grozījumi izdarīti ar Regulu (EK) Nr. 660/1999 (OV L 83, 27.3.1999., 10. lpp.). --------------------------------------------------